Երևանի ճոպանուղու համար ժամանակը կանգ առավ 2004 թ. ապրիլի 2-ին: Նորք բարձրանալիս ուղևորատար վագոնը 15 մետր բարձրությունից պոկվեց և ընկավ Ամառանոցային փողոցի առանձնատներից մեկի բակ: Վթարի հետևանքով վագոնի 11 ուղևորներից 5-ը մահացան, մյուսները ստացան ծանր վնասվածքներ: Մահացածներից երեքը տեղացի և երկուսը Իրանի քաղաքացիներ էին: Այդ վթարից հետո ճոպանուղին դադարեց աշխատանքն ու այլևս չշահագործվեց: